CELEX: 32014D0873
Language: sk
Date: 2014-12-03 00:00:00
Title: 2014/873/EÚ: Vykonávacie rozhodnutie Komisie z  3. decembra 2014 , ktorým sa zrušuje rozhodnutie 2002/249/ES o určitých ochranných opatreniach týkajúcich sa niektorých produktov rybného hospodárstva a akvakultúry, určených na ľudskú spotrebu a dovezených z Mjanmarska [oznámené pod číslom C(2014) 9057]  Text s významom pre EHP

5.12.2014   
            
            
               SK
            
            
               Úradný vestník Európskej únie
            
            
               L 349/61
            
         VYKONÁVACIE ROZHODNUTIE KOMISIE
   z 3. decembra 2014,
   ktorým sa zrušuje rozhodnutie 2002/249/ES o určitých ochranných opatreniach týkajúcich sa niektorých produktov rybného hospodárstva a akvakultúry, určených na ľudskú spotrebu a dovezených z Mjanmarska
   
      
         [oznámené pod číslom C(2014) 9057]
      
   
   (Text s významom pre EHP)
   
      (2014/873/EÚ)
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (1), a najmä na jeho článok 53 ods. 1,
   so zreteľom na smernicu Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (2), a najmä na jej článok 22 ods. 1,
   keďže:
   
               (1)
            
            
               Rozhodnutím Komisie 2002/249/ES (3) sa zavádzajú určité ochranné opatrenia týkajúce sa niektorých produktov rybolovu a akvakultúry určených na ľudskú spotrebu a dovezených z Mjanmarska a špecifikujú testy, ktoré členské štáty majú vykonať na garnátoch.
            
         
               (2)
            
            
               Rozhodnutím 2002/249/ES sa takisto stanovuje, že uvedené rozhodnutie sa má prehodnotiť na základe záruk poskytnutých zo strany príslušných orgánov Mjanmarska a na základe výsledkov testov vykonaných členskými štátmi.
            
         
               (3)
            
            
               Dovoz produktov akvakultúry z Mjanmarska do EÚ nie je povolený.
            
         
               (4)
            
            
               Akékoľvek použitie chloramfenikolu a nitrofuránov v produktoch rybolovu a akvakultúry je na základe barmskej smernice 6/2011 v Mjanmarsku od 16. novembra 2011 zakázané.
            
         
               (5)
            
            
               Príslušné orgány v Mjanmarsku uskutočnili od nadobudnutia účinnosti zákazu monitorovacie testy na produktoch rybolovu, ktoré boli negatívne na prítomnosť chloramfenikolu a nitrofuránov.
            
         
               (6)
            
            
               Žiadny test, ktorý členské štáty podľa článku 2 rozhodnutia 2002/249/ES vykonali na garnátoch dovezených z Mjanmarska, nemal od júna 2009 neuspokojivý výsledok. Preto už nie je nutné testovať každú zásielku, zvlášť ak ide o zistenie prítomnosti chloramfenikolu.
            
         
               (7)
            
            
               Rozhodnutie 2002/249/ES by sa preto malo zodpovedajúcim spôsobom zrušiť.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Rozhodnutie 2002/249/ES sa týmto zrušuje.
   Článok 2
   Toto rozhodnutie je určené členským štátom.
   
      V Bruseli 3. decembra 2014
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 31, 1.2.2002, s. 1.
   
      (2)  Ú. v. ES L 24, 30.1.1998, s. 9.
   
      (3)  Rozhodnutie Komisie 2002/249/ES z 27. marca 2002 o určitých ochranných opatreniach týkajúcich sa niektorých produktov rybného hospodárstva a akvakultúry, určených na ľudskú spotrebu a dovezených z Myanmaru (Ú. v. ES L 84, 28.3.2002, s. 73).